《和徐榷院唐佐见寄七首》
宋代·何梦桂

南山有高楼，青云可俯践。
楼上有佳人，当年惯识面。
忽觉在他有，绰约思目见。
绿绮无知音，心长曲未遍。
青云在山头，将去还复恋。
人生不如云，欲见云里远。
恃有青铜镜，与君各分半。
忽来双鲤鱼。白璧何足羡。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。